**ТЕХНИЧЕСКА СПЕЦИФИКАЦИЯ**

по обособена позиция № 1 „Доставка, монтаж, въвеждане в експлоатация, безплатна гаранционна поддръжка на 3 броя нови линейни матрични принтери и консумативи за тях“

1. Параметри на Линейните матрични принтери:

|  |  |
| --- | --- |
| **Технология:** | Линеен матричен печат |
| **Тип на хартията (paper type)**: | Непрекъсната, сгъната и перфорирана |
| **Широчина на хартията:** | Да се поддържат минимум следните широчини:  тясна – 240 мм, широка 380 мм; |
| **Дебелина на хартията:** | 0.025” (0.64mm) max |
| **Брой пласт на хартията:** | ≥ от 1 пласт |
| **Скорост на печат (малки/големи букви)**: | ≥ 1000 LPM (редове за минута) |
| **Знаци:** | Code Page 437 и 850, OCR A, OCR B, UTF8 кодиран Unicode, BG 866, WIN1251 |
| **Стилове знаци:** | Почернен, наклонен, двойно широк, двойно висок, зачертан, подчертано горни и долни |
| **Шрифтове:** | NLQ Serif, NLQ Sans Serif, Data Processing, High Speed, OCR A, OCR B/Draft, Courier, Gothic, UPC-A, UPC-E, EAN-8, EAN-13, EAN-128, PDF-417, Postnet, Codabar, MSI |
| **Език на принтера (Емулация (emulation)):** | LP, ANSI, PCL 2, TN5250/TN3270, Graphics Emulation PGL & VGL, Tally Dot Matrix Printer, Epson FX1050, IBM Proprinter III XL. |
| **Акустичен шум:** | до 60 dBA |
| **Капацитет на лентите:** | Стандартна: ≥ 15 000 страници на лента;  С удължен живот: ≥ 25 000 страници на лента; |
| **Памет:** | Минимум 64 MB DRAM |
| **Свързаност (Интерфейс (interface)):** | 10/100Base-T Ethernet, Serial RS-232, Standart USB 2.0 |
| **Поддържани операционни системи:** | Microsoft® Windows® 7 (32/64-bit) или по-нови версии; Linux/UNIX |

*На всякъде в техническата спецификация, където се съдържа посочване на конкретен модел, източник, процес, търговска марка, патент, тип, произход, стандарт или производство, да се чете и разбира или ЕКВИВАЛЕНТНО/И.*

*Посочените технически характеристики са минимални.*

*Ще се приема оферта, която покрива изискванията на техническата спецификация и предлага по-добри технически характеристики  от заложените по-горе.*

1. Избраният за изпълнител участник следва да достави, монтира, въведе в експлоатация 3 (три) броя нови линейни матрични принтери (наричани за краткост „устройства“), отговарящи на техническите параметри в т. 1, както и да осигури безплатна гаранционна поддръжка през гаранционния срок и да обучи персонал на възложителя за работа с тях.
2. Доставката на устройства, монтажът и въвеждането в експлоатация следва да се извърши в срок, предложен от избрания за изпълнител участник в техническото му предложение, който не може да бъде по-дълъг от 30 (тридесет) календарни дни, считано от датата на съответната заявка;
3. Доставката, товаро‑разтоварните дейности, монтажът, въвеждането в експлоатация и обучението на служителите за работа с устройствата се извършва до и в сградата на **ВЪЗЛОЖИТЕЛЯ** – гр. София, пл. „Княз Александър I“ № 1, и са за сметка на участника, избран за изпълнител.
4. Обучението на служителите, които ще работят с устройствата, следва да се осъществи в срок до 10 (десет) календарни дни от монтирането и въвеждането в експлоатация на съответния линеен матричен принтер.
5. Гаранционен срок и гаранционна поддръжка.
   1. Всеки участник посочва срок за гаранционна поддръжка на устройствата в техническото си предложение, като срокът не може да бъде по-кратък от 1 (една) година, считано от датата на съответния двустранен приемо-предавателен протокол за приемането на всяко едно от устройствата;
   2. По време на гаранционния срок участникът избран за изпълнител следва да отстрани възникналите дефекти и/или повреди на устройствата при експлоатацията им за своя сметка;
   3. За срока на гаранционна поддръжка участникът, избран за изпълнител следва да достави необходимите за нормалната работа на устройствата консумативи. За период от една година натовареността на един линеен матричен принтер е приблизително 400 000 страници\*.

\*Забележка: Посочената натовареност е приблизителна и е изчислена въз основа на натовареността при употребата на линеен матричен принтер, отговарящ на параметрите в т. 1, който се използва от възложителя.

* 1. Гаранционната поддръжка следва да се извършва съгласно условията на производителя и настоящата спецификация, и включва минимум следните услуги:

1. диагностика ("на място" или дистанционно) и текущ ремонт за поддържане или възстановяване на доброто работоспособно състояние на устройствата;
2. подмяна на повредени и/или дефектни резервни части с нови;
3. профилактика на устройствата минимум веднъж на три месеца. Профилактиката включва тестване, настройки и при необходимост подмяна на части.
   1. Гаранционната поддръжка на устройствата трябва да се извършва в рамките на работното време на възложителя – от 08.00 до 19.00 часа, от понеделник до петък, без почивни дни и официални празници.
   2. Дейностите по гаранционна поддръжка и ремонт трябва да се извършват на място при възложителя с изключение на особено тежки и сложни ремонти. Когато ремонтът не може да се извърши на място, участникът избран за изпълнител транспортира повредените устройства до сервиз за своя сметка.
   3. Времето за реакция при възникнал проблем с доставените устройства в срока на гаранционната поддръжка не може да бъде повече от 8 часа след подаването на сигнал за неизправност (по факс, е-mail).
4. Участникът следва да представи оторизационно писмо с актуална дата, издадено от производителя и/или официалния представител на производителя\* на предлаганите устройства, от което е видно, че участникът е упълномощен да извършва гаранционна поддръжка на предлаганите принтерни устройства на територията на Р България.

\*В случаите на представяне от участника на оторизационно писмо от официален представител на производителя в офертата се прилага и оторизационно писмо, издадено от производителя, с което се упълномощава официалния представител на производителя на съответните устройства с посочени права, от които да е видно, че е оторизиран да предоставя оторизация на трети лица за извършване на гаранционна поддръжка на предлаганите принтерни устройства.